**PITANJA I ODGOVORI**

[**www.strukturnifondovi.hr**](http://www.strukturnifondovi.hr)

[**mup.gov.hr**](https://mup.gov.hr/)

**FOND: Fond solidarnosti Europske unije**  **NADLEŽNO TIJELO: Ministarstvo unutarnjih poslova**

**NAZIV POZIVA: Financiranje službi spašavanja za potrebe stanovništva nastalih**

**kao posljedica serije potresa počevši od 28. prosinca 2020. godine na području Grada Zagreba, ROK ZA PODNOŠENJE PP: 30. travanj 2022.**

**Krapinsko-zagorske županije, Zagrebačke županije, Sisačko-moslavačke županije,**

**Karlovačke županije, Varaždinske županije, Međimurske županije, Brodsko-posavske županije, ROK ZA ODGOVOR NA PITANJE (UzP): Svakih 7 radnih dana**

**Koprivničko-križevačke županije i Bjelovarsko-bilogorske županije**

**OZNAKA POZIVA: FSEU.2022.MUP.**

**TIP NATJEČAJA: OTVORENI POSTUPAK**

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:** | **1.2** |
|  | **OBJAVA SVIH PITANJA/ODGOVORA IZ VERZIJE 1.2:** | **7. SET PITANJA I ODGOVORA** |
| **RB** | **DATUM ZAPRIMANJA PITANJA: 17. ožujka 2022.** | **DATUM ODGOVORA NA PITANJE: 28. ožujka 2022.** |
| **1.** | Prihvatljiv prijavitelj na natječaj „Financiranje službi spašavanja za potrebe stanovništva kao posljedica potresa“ su jedinice lokalne i područne samouprave. Ako je JLRS definirala svoj stožer civilne zaštite i u njemu članove, tj. institucije, može li za te članove stožera, odnosno zaposlenike tih institucija potraživati troškove intervencija u vidu prekovremenih sati? Radi se o zdravstvenim ustanovama koje su i na temelju uputa Stožera civilne zaštite za otklanjanje posljedica katastrofe uzorkovane potresom na području Sisačko-moslavačke, Karlovačke i Zagrebačke županije te Ministarstva zdravstva bile angažirane na otklanjanu posrednih i neposrednih posljedica potresa. | Uputama za prijavitelje, točkom 2.1. *Prihvatljivost prijavitelja* određeno je tko može biti prijavitelj po Pozivu, pa je tako propisano kako je kao Prijavitelj prihvatljiva i pravna osoba za koju je odlukom predstavničkog tijela jedinica lokalne i područne (regionalne) samouprave određene da je od interesa za sustav civilne zaštite prema Zakonu o sustavu civilne zaštite (NN 82/15, 118/18, 31/20, 20/21 – dalje u tekstu: Zakon). Stoga, kako bi se mogao potraživati trošak prekovremenih sati za zaposlenike institucija, iste dokazuju prihvatljivost prijavitelja važećom odlukom predstavničkog tijela jedinice lokalne i područne (regionalne) samouprave sukladno Zakonu, a za razdoblje u kojem je nastao trošak. |

|  |  |  |
| --- | --- | --- |
|  | **VERZIJA:** | **1.2** |
|  | **OBJAVA SVIH PITANJA/ODGOVORA IZ VERZIJE 1.2:** | **7. SET PITANJA I ODGOVORA** |
| **RB** | **DATUM ZAPRIMANJA PITANJA: 23. ožujka 2022.** | **DATUM ODGOVORA NA PITANJE: 28. ožujka 2022.** |
| **2.** | Molio bih Vas informaciju da li su dobrovoljna vatrogasna društva koja su osnovana od strane jedinice lokalne samouprave (Općine) obvezna izraditi vlastiti Pravilnik o jednostavnoj nabavi ili mogu provoditi jednostavnu nabavu temeljem Pravilnika o jednostavnoj nabavi izrađen od strane osnivača, tj. Općine? | Sukladno članku 15.stavku 2. Zakona o javnoj nabavi (NN 120/2016) pravila, uvjete i postupke jednostavne nabave utvrđuje Naručitelj općim aktom, uzimajući u obzir načela javne nabave te mogućnost primjene elektroničkih sredstava komunikacije. Ističemo kako Ministarstvo unutarnjih poslova nije središnje tijelo državne uprave nadležno za sustav javne nabave te Vas upućujemo da se dodatna pitanja iz područja nabave upute nadležnom tijelu. |